 AmaHubo 30 IBhayibheli Elikuyi-Internet INguqulo Yezwe ElishaIHubo 30:1-12Ihubo. Ingoma yokuvulwa kwendlu. ElikaDavide. 30 O Jehova, ngizokuphakamisa ngoba ungikhuphulileFuthi awuzange uvumele izitha zami zijabule ngami. 2 O Jehova Nkulunkulu wami, ngakhalela usizo kuwe, wangiphulukisa. 3 O Jehova, ukhuphulé umphefumulo wami eShiyoli uqobo;Ungigciné ngiphila, ukuze ngingehleli egodini. 4 Hubelani uJehova, nina bathembekileyo bakhe,Bongani isikhumbuzo sakhe esingcwele; 5 Ngoba ukuba ngaphansi kwentukuthelo yakhe kungokomzuzwana,Ukuba ngaphansi kokuthakazelelwa nguye kungokwakho konke ukuphila komuntu.Kusihlwa kungase kube khona ukukhala, kodwa ekuseni kukhona ukukhamuluka kwenjabulo. 6 Lapho ngisazikhululekele ngithé:Angisoze ngantengantengiswa. 7 O Jehova, ekungithakazeleleni kwakho wenzé intaba yami yama ngezikhwepha.Ufihle ubuso bakho, ngaba umuntu ophazamisekile. 8 O Jehova, ngangilokhu ngikubiza;Futhi ngangimncenga uJehova ukuba angibonise umusa. 9 Iyiphi inzuzo ekhona egazini lami lapho ngehlela egodini?Ingabe uthuli luyokudumisa? Ingabe luyolandisa ngokuba kwakho neqiniso? 10 O Jehova, yizwa, ungibonise umusa.Jehova, yiba ngumsizi wami. 11 Ushintshé ukulila kwami kwaba ukudansa kimi;Uthukululé indwangu yami yesaka, futhi ungigcina ngibhincé ukujabula, 12 Ukuze inkazimulo yami ikuhubele ingathuli.O Jehova Nkulunkulu wami, ngiyokudumisa kuze kube nini nanini.AmaHubo 30 